Nehemia 3 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nKANEMƆ YƐ Afrikaans Albania Amerika Mumuii Awiemɔ Amharic Arabic Argentina Mumuii Awiemɔ Armenia Australia Mumuii Awiemɔ Austria Mumuii Awiemɔ Azerbaijani Azerbaijani (Cyrillic) Batak (Karo) Batak (Toba) Bislama Blɔfo Brazil Mumuii Awiemɔ Britian Mumuii Awiemɔ Bulgaria Cebuano Chichewa Chile Mumuii Awiemɔ China Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Colombia Mumuii Awiemɔ Costa Rica Mumuii Awiemɔ Croatia Croatia Mumuii Awiemɔ Cuban Sign Language Czech Czech Mumuii Awiemɔ Denmark Dutch Dutch Mumuii Awiemɔ Ecuador Mumuii Awiemɔ Efik Estonia Ewe Fiji Filipi Mumuii Awiemɔ Finland French Ga Georgia Germany Germany Mumuii Awiemɔ Ghana Mumuii Awiemɔ Guarani Guatemala Mumuii Awiemɔ Gujarat Gun Haitian Creole Hebri Hela Hela Mumuii Awiemɔ Hiligaynon Hindi Hondura Mumuii Awiemɔ Hungary Hungary Mumuii Awiemɔ Igbo Iloko India Mumuii Awiemɔ Indonesia Indonesia Mumuii Awiemɔ Ireland Mumuii Awiemɔ Isoko Israel Mumuii Awiemɔ Italia Italia Mumuii Awiemɔ Jamaica Mumuii Awiemɔ Japan Japan Mumuii Awiemɔ Javanese Kannada Kazakh Kenya Mumuii Awiemɔ Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korea Korea Mumuii Awiemɔ Latvia Lingala Lithuania Luganda Luo Luvale Macedonia Madagascar Mumuii Awiemɔ Malagasy Malay Malayalam Malaysia Mumuii Awiemɔ Malta Marathi Maya Mexico Mumuii Awiemɔ Mozambique Mumuii Awiemɔ Myanmar Nepali New Zealand Mumuii Awiemɔ Nias Nicaragua Mumuii Awiemɔ Nigeria Mumuii Awiemɔ Norway Nzema Oromo Ossetia Otetela Panaman Mumuii Awiemɔ Pangasinan Paraguay Mumuii Awiemɔ Persia Peru Mumuii Awiemɔ Poland Poland Mumuii Awiemɔ Portugal (Portugal) Portugal Mumuii Awiemɔ Portuguese (Brazil) Punjabi Quebec Mumuii Awiemɔ Quechua (Ancash) Quechua (Ayacucho) Romania Russia Russia Mumuii Awiemɔ Salvador Mumuii Awiemɔ Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovak Mumuii Awiemɔ Slovenia Slovenia Mumuii Awiemɔ South Africa Mumuii Awiemɔ Spania Spania Mumuii Awiemɔ Sranantongo Swahili Swahili (Congo) Swati Sweden Swedish Mumuii Awiemɔ Swiss German Mumuii Awiemɔ Tagalog Taiwan Mumuii Awiemɔ Tamil Tatar Telugu Tetun Dili Thailand Thailand Mumuii Awiemɔ Ticuna Tigrinya Tok Pisin Tonga Tshiluba Tsonga Turkey Turkmen Tuvalu Twi Tzotzil Ukrain Umbundu Uruguay Mumuii Awiemɔ Uzbek Uzbek (Roman) Venda Venezuela Mumuii Awiemɔ Vietnam Waray-Waray Xavante Xhosa Yoruba Zambia Mumuii Awiemɔ Zimbabwe Mumuii Awiemɔ Zulu\nAsaa atswa gbogboi lɛ (1-32)\n3 Kɛkɛ ni osɔfonukpa Eliashib+ kɛ osɔfoi lɛ, ni ji enyɛmimɛi hii lɛ te shi ni amɛtswa Gwantɛŋi Agbó+ lɛ. Amɛfee lɛ krɔŋkrɔŋ*+ ni amɛtara naa shinai; amɛfee lɛ krɔŋkrɔŋ aahu kɛyashi Mea Mɔɔ+ lɛ he, kɛ agbɛnɛ hu, kɛyashi Hananel Mɔɔ+ lɛ he. 2 Ni Yeriko+ hii lɛ tswa gbogbo lɛ kɛtsa amɛnɔ; ni Zakur, Imri binuu lɛ tswa gbogbo lɛ kɛtsa Yeriko hii lɛ anɔ. 3 Hasenaa bihii lɛ tswa Loo Agbó+ lɛ; amɛkɛ tsei wo he,+ ni amɛtara naa shinai, ni amɛkɛ klɔklɔi wo naa ni amɛkɛ adabaŋi* wo sɛɛ. 4 Ni mɔ ni saa gbogbo lɛ kɛtsa amɛnɔ ji Meremot,+ Hakoz binuu Uria binuu lɛ, ni mɔ ni saa gbogbo lɛ kɛtsa amɛnɔ ji Meshulam,+ Meshezabel binuu Berekia binuu lɛ, ni mɔ ni saa gbogbo lɛ kɛtsa amɛnɔ ji Zadok, Baana binuu lɛ. 5 Mɛi ni saa gbogbo lɛ kɛtsa amɛnɔ ji Tekoabii lɛ,+ shi amɛteŋ hii hiɛnaanɔbii lɛ baaa amɛhe shi koni amɛtsu nii yɛ amɛnuŋtsɔmɛi lɛ ashishi.* 6 Yoiada, Pasea binuu lɛ kɛ Meshulam, Besodeia binuu lɛ saa Maŋ Momo Lɛ Agbó+ lɛ; amɛkɛ tsei wo he ni amɛtara naa shinai, ni amɛkɛ klɔklɔi wo naa ni amɛkɛ adabaŋi* wo sɛɛ. 7 Ni Melatia, Gibeonnyo+ lɛ, kɛ Yadon, Meronotnyo lɛ saa gbogbo lɛ kɛtsa amɛnɔ, hii ni jɛ Gibeon kɛ Mizpa,+ ni amɛyɛ amralo ni kwɛɔ kpokpaa ni yɔɔ Faa Lɛ Sɛɛ*+ lɛ nɔ lɛ shishi.* 8 Ni Uziel, Harhaia binuu lɛ, ni ji shika tsuru ŋaalɔi lɛ ateŋ mɔ kome lɛ, saa gbogbo lɛ kɛtsa amɛnɔ, ni Hanania, ni ji tsofa-kɛ-ŋma futulɔi* lɛ ateŋ mɔ kome lɛ, saa gbogbo lɛ kɛtsa enɔ; ni amɛkɛ tɛi* kala shikpɔŋ aahu kɛyashi Gbogbo Lɛkɛtɛɛ+ lɛ he yɛ Yerusalem. 9 Ni Refaia, Hur binuu lɛ, ni ji Yerusalem kpokpaa lɛ mlijaa fã nɔ lumɔ lɛ saa gbogbo lɛ kɛtsa amɛnɔ. 10 Ni Yedaia, Harumaf binuu lɛ, saa gbogbo lɛ kɛtsa amɛnɔ yɛ lɛ diɛŋtsɛ eshĩa lɛ hiɛ, ni Hatush, Hashabneia binuu lɛ saa gbogbo lɛ kɛtsa enɔ. 11 Malkia, Harim+ binuu lɛ, kɛ Hashub, Pahat-moab+ binuu lɛ saa gbogbo lɛ fã kroko* kɛ agbɛnɛ hu, Flɔnɔi Amɔɔ+ lɛ. 12 Ni Shalum, Halohesh binuu lɛ, ni ji Yerusalem kpokpaa lɛ mlijaa fã nɔ lumɔ lɛ kɛ ebiyei lɛ saa gbogbo lɛ kɛtsa amɛnɔ. 13 Hanun kɛ mɛi ni yɔɔ Zanoa+ lɛ saa Jɔɔ Agbó+ lɛ; amɛtswa agbó lɛ ni amɛtara naa shinai, ni amɛkɛ klɔklɔi wo naa ni amɛkɛ adabaŋi* wo sɛɛ, ni amɛsaa gbogbo lɛ fã ni kɛlɛ ji ninetalɔi* 1,000 lɛ kɛyashi Lamulu Agbó*+ lɛ he. 14 Malkia, Rekab binuu lɛ, ni ji Bet-hakerem+ kpokpaa lɛ nɔ lumɔ lɛ saa Lamulu Agbó lɛ; etswa agbó lɛ ni etara naa shinai, ni ekɛ klɔklɔi wo naa, ni ekɛ adabaŋi* wo sɛɛ. 15 Shalun, Kolhoze binuu lɛ, ni ji Mizpa+ kpokpaa lɛ nɔ lumɔ lɛ saa Nuhiŋmɛi Agbó+ lɛ; etswa agbó lɛ ni ewo yiteŋ, etara naa shinai, ni ekɛ klɔklɔi wo naa, ni ekɛ adabaŋi* wo sɛɛ, ni esaa gbogbo lɛ ni yɔɔ Gɔɔta Kpaakpo+ lɛ he lɛ hu kɛyashi Maŋtsɛ Abɔɔ+ lɛ he, kɛ agbɛnɛ hu kɛyashi Atrakpoi+ ni kpelekeɔ shi kɛjɛɔ David Maŋ+ lɛ mli lɛ he. 16 Lɛ esɛɛ lɛ, Nehemia, Azbuk binuu lɛ, ni ji Bet-zur+ kpokpaa lɛ mlijaa fã nɔ lumɔ lɛ saa gbogbo lɛ yɛ David Gɔɔ*+ lɛ hiɛ kɛyashi kpaakpo+ ni afee lɛ he, kɛ agbɛnɛ hu, kɛyashi Hewalɔi Ashĩa lɛ he. 17 Lɛ esɛɛ lɛ, Levibii lɛ saa gbogbo lɛ: Rehum, Bani binuu lɛ; ni Hashabia, ni ji Keila+ kpokpaa lɛ mlijaa fã nɔ lumɔ lɛ damɔ ekpokpaa lɛ najiaŋ esaa gbogbo lɛ kɛtsa enɔ. 18 Lɛ esɛɛ lɛ, enyɛmimɛi hii lɛ saa gbogbo lɛ: Bawai, Henadad binuu lɛ, ni ji Keila kpokpaa lɛ mlijaa fã nɔ lumɔ lɛ. 19 Ni Ezer, Yeshua+ binuu lɛ, ni ji Mizpa nɔ lumɔ lɛ, saa gbogbo lɛ fã kroko kɛtsa enɔ yɛ he ni akwɔɔ kɛyaa Tawuu Nii Atoohe ni yɔɔ Gbogbo Sɛɛ Akulashiŋ+ lɛ hiɛ lɛ. 20 Lɛ esɛɛ lɛ, Baruk, Zabai+ binuu lɛ, kɛ hiɛdɔɔ tsu nii kɛsaa gbogbo lɛ fã kroko, kɛjɛ Gbogbo Sɛɛ Akulashiŋ lɛ nɔ kɛyashi he ni atsɔɔ kɛboteɔ osɔfonukpa Eliashib+ shĩa lɛ. 21 Lɛ esɛɛ lɛ, Meremot,+ Hakoz binuu Uria binuu lɛ, saa gbogbo lɛ fã kroko, kɛjɛ he ni atsɔɔ kɛboteɔ Eliashib shĩa lɛ kɛyashi Eliashib shĩa lɛ naagbeehe lɛ. 22 Ni lɛ esɛɛ lɛ, osɔfoi lɛ, hii ni jɛ Yordan kpokpaa+ lɛ nɔ lɛ,* saa gbogbo lɛ. 23 Amɛsɛɛ lɛ, Benyamin kɛ Hashub saa gbogbo lɛ yɛ amɛ diɛŋtsɛ amɛshĩa lɛ hiɛ. Ni amɛsɛɛ lɛ, Azaria, Anania binuu Maaseia binuu lɛ saa gbogbo lɛ yɛ lɛ diɛŋtsɛ eshĩa lɛ masɛi. 24 Lɛ esɛɛ lɛ, Binui, Henadad binuu lɛ saa gbogbo lɛ fã kroko, kɛjɛ Azaria shĩa lɛ he kɛyashi Gbogbo Sɛɛ Akulashiŋ+ lɛ he, kɛ agbɛnɛ hu, kɛyashi gbogbo lɛ koŋ lɛ he. 25 Lɛ esɛɛ lɛ, Palal, Uzai binuu lɛ saa gbogbo lɛ yɛ Gbogbo Sɛɛ Akulashiŋ lɛ kɛ mɔɔ ni jeɔ kpo kɛjeɔ Maŋtsɛ Shĩa+ lɛ he lɛ, ni ji ŋwɛigbɛ nɔ lɛ ni yɔɔ Bulɔi Akpo+ lɛ nɔ lɛ hiɛ lɛ. Ni lɛ esɛɛ lɛ, Pedaia, Parosh+ binuu lɛ saa gbogbo lɛ kɛtsa enɔ. 26 Ni sɔlemɔ shĩa sɔɔlɔi*+ ni hi Ofel+ lɛ saa gbogbo lɛ kɛyashi Nu Agbó+ lɛ hiɛ yɛ bokãgbɛ, kɛ agbɛnɛ kɛyashi mɔɔ ni eje kpo yɛ gbogbo lɛ mli lɛ he. 27 Amɛsɛɛ lɛ, Tekoabii+ lɛ saa gbogbo lɛ fã kroko, kɛjɛ mɔɔ wulu ni eje kpo yɛ gbogbo lɛ mli lɛ he kɛyashi Ofel gbogbo lɛ he. 28 Osɔfoi lɛ saa gbogbo lɛ yɛ Okpɔŋɔ Agbó+ lɛ yiteŋgbɛ yɛ amɛteŋ mɔ fɛɛ mɔ shĩa hiɛ. 29 Amɛsɛɛ lɛ, Zadok,+ Imer binuu lɛ saa gbogbo lɛ yɛ lɛ diɛŋtsɛ eshĩa lɛ hiɛ. Ni lɛ esɛɛ lɛ, Shemaia, Shekania binuu lɛ, ni ji Bokãgbɛ Agbó+ lɛ naa kwɛlɔ lɛ saa gbogbo lɛ. 30 Lɛ esɛɛ lɛ, Hanania, Shelemia binuu lɛ, kɛ Hanun, Zalaf binuu ni ji ekpaa nɔ lɛ, saa gbogbo lɛ fã kroko. Ni lɛ esɛɛ lɛ, Meshulam,+ Berekia binuu lɛ, saa gbogbo lɛ yɛ lɛ diɛŋtsɛ etsũ* lɛ hiɛ. 31 Lɛ esɛɛ lɛ, Malkia, ni ji shika tsuru ŋaalɔi akuu lɛ mli nyo lɛ, saa gbogbo lɛ kɛyashi sɔlemɔ shĩa sɔɔlɔi*+ lɛ kɛ jarayelɔi atsũ lɛ he, yɛ Niiamlitaomɔ Agbó lɛ hiɛ, kɛ agbɛnɛ hu, kɛyashi ŋwɛi asa ni ma gbogbo lɛ koŋ lɛ nɔ lɛ he. 32 Ni shika tsuru ŋaalɔi akuu lɛ kɛ jarayelɔi lɛ saa gbogbo ni yɔɔ ŋwɛi asa ni yɔɔ gbogbo lɛ koŋ lɛ nɔ lɛ kɛ Gwantɛŋi Agbó+ lɛ teŋ lɛ.\n^ Loo “Amɛjɔɔ nɔ.”\n^ Hebri sht. ŋm., “shi amɛteŋ hii hiɛnaanɔbii lɛ kɛ amɛkuɛ wooo amɛnuŋtsɔmɛi lɛ anitsumɔ lɛ mli.”\n^ Hebri sht. ŋm., “hii ni jɛ Gibeon kɛ Mizpa, ni amɛji kpokpaa ni yɔɔ Faa Lɛ Sɛɛ lɛ amralo lɛ maŋtsɛ sɛi lɛ nii.”\n^ Loo “mɛi ni feɔ ojeŋma; mɛi ni feɔ anowatrɛ.”\n^ Loo “tɛi ni akɛkalaa shikpɔŋ.”\n^ Loo “fã ni asusu lɛ.”\n^ Aaafee mitai 445 (nat 1,460). Kwɛmɔ Saji Krokomɛi B14 lɛ.\n^ Loo “Bɔɔla Agbó.”\n^ Loo “David Saŋi.”\n^ Shishitsɔɔmɔi komɛi kɛɔ akɛ, “hii ni jɛ kpokpaa ni bɛŋkɛ lɛ nɔ lɛ.”\n^ Loo “lɛ diɛŋtsɛ esa.”